Jonas Kilmork Vemøy ble født i Oslo og vokste opp i Larvik i Vestfold. Han begynte å spille trompet i en alder av åtte år og har bakgrunn fra skolekorps og kulturskole. I ungdomsårene var han med i Ten sing-miljøet i Larvik og flere storband rundt om i Vestfold. I 2004 ble han med i det eksperimentelle jazz/rock-bandet Blokk 5 med blant andre Jo Berger Myhre og var svært aktiv i musikkmiljøet i Vestfold.